"Minge kõike maailma" Markuse evangeelium 16:15
Me armastame.
Me palvetame.
Me kuulutame.
Tere! Vaatad saadet "Evangeelium esmalt".
Mina olen Serena. - Ja mina olen Arto Boa.
Tänases saates räägime sellest, et usu läbi on kõik võimalik.
Kas ei kõla mitte liiga hästi?
Usu läbi on tõesti kõik võimalik.
Arutleme selle üle Eestis koos Jorma Lahikaineniga.
Usus läksime sinna väikesele misjonireisile ühes ugandalastega.
Noor uganda naine Sarah räägib meile,
kuidas ta on usu kaudu saanud terveks epilepsiast.
Francis Tusiime jutustab meile, et usu läbi on kõik võimalik,
et imed ja tunnustähed järgnevad kuulutatud Sõnale praegugi.
Kui kuulutasime Aafrikas evangeeliumi, nägime oma silmaga,
et usu läbi on kõik võimalik. Ei mingeid piire.
Neid ei tule ka edaspidi,
sest Jumala Sõna ütleb, et kõik on võimalik.
See on põnev ja täiesti tõsi.
Head vaatamist.
Kõik on võimalik sellele, kes usub.
Usus oleme tulnud Eestisse misjonireisile.
Mida sa arvad, kas läheme usus lõpuni välja?
Teist valikut pole.
Ja usume, et Jumal näitab end.
Kindlasti. Ka nüüd, kui sõitsime autotekile,
oli meil kolme noorega väga hea vestlus.
Jagasime evangeeliumi.
Me suhtleme inimestega ja räägime neile Jeesusest,
sest Ta on muutnud meie elu.
Meil on tugev usk ja lootus, et Ta saab muuta ükskõik kelle elu.
Seepärast ongi lihtne teele asuda.
Kui oled Jeesuse väge ise kogenud, on seda lihtne teistele jagada,
neile muutvast väest rääkida.
Kui oleme kogenud muutvat väge
ja oleme vähemalt mingilgi määral Piiblit lugenud,
teame, et meid kutsutakse minema kõike maailma.
Oleme teel Eesti linna Haapsallu.
Ootame huviga, mida Jumal nende kolme päeva jooksul teeb.
Mida meie Uganda sõbrad ütlevad?
Eesti Jeesusele. - Just.
Meil on koos üks vägev kamp. Uganda meeskond.
Läheme usus edasi, sest Jumalale on kõik võimalik.
Jumalale pole miski võimatu.
Meile aga on võimatud väga paljud asjad.
Jumala Sõnas on lubadus,
et mida iganes palume, seda Ta teeb.
Jumal ei sea oma tegevusele piire.
Talle ei ole võimalikud ainult mõned asjad, vaid kõik asjad.
Ja nii peakski olema.
Kui poleks suuremat, kellesse uskuda ja kellele panna oma lootus,
siis oleksime üksi ja abitud.
Jumal on üleloomulik Jumal,
Tal on kogu vägi teha võimatuid asju.
Rääkides päästest, siis ka see põhineb Jumala vägeval teol.
Ta sai inimeseks, ütles lahti oma hiilgusest, taevasest elupaigast.
Ta tuli maa peale väikese inimesena ja suri ristil meie eest.
See oli Jumala ääretult suur tegu.
Jumal on suurte asjade saavutamise ekspert.
Ta saab pöörata saatuse, Ta saab luua uut.
Miski pole Jumalale võimatu.
Meie usuelu on Jumalale meelepärane alles siis,
kui mõistame, et Talle pole miski võimatu.
Piibli usukangelane Taavet võitis suuri vaenlasi.
Kuidas ta seda tegi?
Kui ta sattus raskesse olukorda,
mõtles ta, et Jumalale pole miski lahendamatu.
Ja Jeeriko müürid - need langesid. Jumalale ei käinud see üle jõu.
Ning Koljat, määratu hiiglane,
langes Taaveti ees, kui see lingutas ta pihta kivi.
Võimatud asjad saavad võimalikuks.
Näeme Jumalale omast tegutsemist loos,
kus Ta juhib Iisraeli rahva mere äärde selleks, et näidata oma väge.
Kui Ta poleks neid mere äärde juhatanud,
poleks nad kunagi teada saanud, kui vägev Ta on.
Seepärast tegutseb Jumal sedasi ka praegu, ka sinu elus.
Ta toob sulle ületamatuid raskusi,
et näidata sulle, kuidas Ta need oma suure väega ületab.
Sedaviisi näeme üha selgemini,
et Jumal suudab, et Ta on üleloomulik ja võimas.
Meie südames on korraldada evangeelseid suurüritusi.
Vahel arvame, et meie probleemid on väga suured.
Või asjad, millega võitleme.
Nähtavad asjad, mis maailmas on.
Mõnel on haigused.
Mõnel on rahalised raskused, sest ta on kaotanud töö.
Muresid ja probleeme on palju.
Vahel tundub võimatu sellest probleemide puntrast välja saada.
Kui vaadata, mida ütleb Piibel,
siis tegelikult on meie võitlus väga selge.
See on võitlus uskmatuse ja usu vahel.
Sest me ei käi nägemises, vaid usus.
Jeesus õpetas, et kõik on võimalik sellele, kes usub.
Seda tahamegi täna esile tõsta.
Kõik on võimalik sellele, kes usub.
Sõna "kõik" ei jäta midagi välja.
Kõik on võimalik.
Ei saa tuua vabanduseks mõnda olukorda.
Ei saa öelda, et olukord on liiga raske, väljakutsed liiga suured.
Kõik on võimalik sellele, kes usub.
Loeme Piiblist...
...Markuse evangeeliumist.
9. peatüki 17.-24. salm.
See on lugu, kus Jeesus õpetab,
et kõik on võimalik sellele, kes usub.
"Keegi rahva hulgast vastas talle:
"Õpetaja, ma tõin sinu juurde oma poja, kellel on keeletu vaim,
ja kus tahes see teda tabab, paiskab see ta maha
ja siis mu poeg ajab vahtu suust ja kiristab hambaid ja kangestub.
Ja ma ütlesin su jüngritele, et nad ajaksid selle välja,
ent nad ei suutnud."
Siit loeme ühest tõsisest probleemist,
millega tuleb isa, kelle pojal on keeletu vaim.
Ta oli nõutu.
See mees oli viinud oma poja Jeesuse jüngrite juurde,
et nad ta poega aitaksid.
Inimlikult võiks mõelda,
kas tollest olukorrast üldse leidubki väljapääsu.
Kuid 19. salmis jätkub lugu nii...
Silmanähtavalt on siin probleemiks uskmatus.
Jüngrid ei suutnud aidata.
19. salm: "Aga tema vastas neile:
"Oh uskmatu sugupõlv...""
Jeesus asus otsemaid olulise juurde.
Ta ei keskendunud sellele, kui tõsine see haigus on
ja mida kõike on vaja teha.
Jeesus nägi, et probleemil on kindel põhjus,
milleks siingi oli uskmatus.
Uskmatus oli probleemi tegelik põhjus.
Ja usk oli probleemi lahendus.
Jätkame looga 21. salmist.
"Ja Jeesus küsis tema isalt:
"Kui kaua see juba temaga nõnda on?"
Aga tema ütles: "Lapsest saadik,
ja see vaim on teda sageli visanud ka tulle ja vette, et teda hukata.
Aga kui sa midagi võid - tunne meile kaasa ja aita meid!""
Isa väljendas oma südamevalu: "Selline on olukord.
Me pole saanud kuskilt abi.
Kui sina, Jeesus, saaksid meid kuidagi aidata."
Jeesus vastas isale nende sõnadega:
"Kui sa võid!
Kõik on võimalik sellele, kes usub."
"Kui sa võid." Tema võib teha kõike.
Kõik on võimalik sellele, kes usub.
Kui me usume Jeesusesse,
siis leiame abi ning võimatu saab teoks.
"Otsekohe hüüdis lapse isa:
"Ma usun, aita mind mu uskmatuses!""
Ka lapse isa sai aru, et probleem ei ole ta perekonnas olev haigus,
see keeletu vaim, see häda, mis vaevab ta peret.
Probleem on hoopis uskmatus.
Kas Jumal saab aidata sind? Ja mind?
Sind sinu ja mind minu olukorras?
Evangeeliumi rõõmusõnum on see,
et Jeesus saab sind su olukorras aidata.
Roomlastele 3:22 ütleb sedasi: "...see Jumala õigus,
mis tuleb Jeesusesse Kristusesse uskumise kaudu kõigile,
kes usuvad.
Siin ei ole erinevust..."
Rooma kirjas antakse meile teada, et Jumala õigus ja pääste,
õigekstegemine ja andestus tulevad usu kaudu.
Usu kaudu Jeesusesse Kristusesse.
See on meie usu alus.
Peame saama sellise suhte Jeesusega, sellise usu Temasse.
Ja sedakaudu me kasvame.
Kui sa pole usklik, siis tea,
et Jeesus saab sind aidata, kui oled läinud pankrotti.
Või su elus on hoopiski kõik hästi.
Piiblist loeme aga seda,
et lisaks suurtele pattudele vajavad lepitust ka väikesed.
Kõik on pattu teinud. Nii ütleb Piibel.
Seal öeldakse ka, et kes astub üle ühest käsust,
astub üle kõigist.
Kui oled rääkinud kasvõi pisikese vale,
oled astunud üle kõigist Jumala käskudest.
Sellest päästab välja usk Jeesusesse Kristusesse.
Pöördud valelt teelt, parandad meelt.
Pöördud oma pattude juurest Jeesuse juurde.
Ta saab sind aidata ja vabastada.
Ehk võid sinagi öelda: "Ma usun, aita mind mu uskmatuses!"
Oled usuvõitluses ning Jeesus aitab sul uskmatusega võidelda.
Võib-olla otsid Jumalaga elavat suhet,
kuid Ta tundub olevat kuskil kaugel, nii et sa ei kuule ega näe Teda.
Ta tuleb ja ilmutab end keset uskmatust, kui sa Teda appi hüüad.
Heebrea kirjas on juttu usust
ja sellest, mida usukangelased usus saavutasid.
Võtame need lühidalt kokku.
Usus tõi Aabel Jumalale parema ohvri.
Usus võeti ära Eenok.
Usu läbi ehitas Noa laeva.
Usus läks Aabraham välja tõotatud maale.
Usus sai 90-aastane Saara väe tuua ilmale lapse.
Usus viis Aabraham ohvriks Iisaki.
Usus keeldus Mooses
Egiptuse toretsevast eluviisist.
Ta ei tahtnud üürikest aega nautida pattu,
vaid ta eelistas koos oma rahvaga saada pilkealuseks.
Kõik see toimus usu kaudu.
Usu kaudu leiame tee, mis viib meid läbi võimatutest asjadest.
Leiame tee Jumala juurde.
Luuka evangeeliumi 6. peatükis öeldakse:
"Ja igaüks rahvast püüdis teda puudutada,
sest temast läks vägi välja ja parandas kõik."
Seega, usk pluss Jeesus võrdub vägi.
See on väga lihtne tehe.
Usk pluss Jeesus võrdub vägi.
Kui otsustad täna Jeesusesse uskuda, leiad väe, mis sind su olukorras aitab.
Sa leiad väljapääsu.
Kui usud millessegi muusse, siis sa ei leia väljapääsu.
Heebrea kirja on koondatud kõik see, mida võime usu kaudu teha.
Selles kirjas toodud usukangelased hoidusid usu kaudu patust.
Nad olid kannatlikud kannatustes.
Nad võidutsesid katsumustes.
Nad vallutasid kuningriike.
Nad ohverdasid ennast.
Nad jäid tugevaks keset pilkeid, vägivalda ja vangistust.
Ja usu kaudu said nad vägevaks sõjas.
Seda kõike tahab Jumal sulle anda.
Ära loovuta oma usku mitte millegi pärast,
vaid loovuta kõik usu pärast.
Ela seda põnevat elu, mille Jumal on sulle andnud.
Mina olen Sarahleon. Tulen Ugandast.
Olen Gospel Firsti meeskonnaga Eestis.
Oleme tulnud, et kuulutada Jumala evangeeliumi.
Ja tead mis? Olen siin, et rääkida sulle Jumala Sõna
ja et Jumalaga on kõik võimalik.
Ma küll ei tea, millest sa läbi lähed,
aga Jumal saab seda olukorda muuta.
Ta võib muuta su elu, kui sa usud. Jumalale on kõik võimalik.
Tahan jagada sulle lühidalt oma tunnistust.
Käisin noorena ühe naise juures, kes tegi mulle patse.
Ükskord, kui sinna läksin, lõikas ta mu juukseid.
Pärast seda pani ta mulle pähe "nõiduse".
Kui ema mu juukseid maha lõikas, leidis ta mu peast mäda.
Siis tekkis mul epilepsia.
Juuksurinaise lastel oli epilepsia ja ta tahtis selle ka mulle peale panna.
Kui aga kuulsin usust, hakkasin Jumalasse uskuma.
Kui sain teada, et mul on epilepsia, hakkasin palvetama.
Kõik on võimalik. Ma palvetasin ja nüüd olen terve.
Vaata, ma olen Eestis. Olen terve, Jumal armastab mind, elu on ilus.
Tahan sulle julgustuseks öelda, et kõik on võimalik.
Enne siia tulekut olin masenduses.
Teised arvasid, et ma ei lähe kunagi teise riiki, aga ma usaldasin Jumalat.
Kui Jumalat usaldad, laabub kõik.
Piibel ütleb, et kõik saab korda.
Jumal on sinuga, sa tuled sellest välja ja saad tugevamaks.
Saad sellest jagu ja sul läheb veel hästi.
Lihtsalt usalda Jumalat, sest kõik on võimalik.
Kõik muutub, kui vabaned hirmu kammitsatest.
Maailm on täis hirmu.
Elame raskel ajal, kus ohud varitsevad meid kõikjal.
Paljud on hirmuköidikutes ega julge vabalt hingata.
Kui tahad vabaks murda
ning avad Jumala Sõna ja loed, mida see hirmu kohta ütleb,
leiad vabaduse.
See raamat näitab sulle teed hirmust vabadusse.
Arto Boa uus raamat "Pelosta vapaaksi"
Tere, sõbrad. Kiitus Issandale.
Mina olen Francis Tusiime Ugandast.
Tänan Jumalat selle eest,
mida Ta on viimase kolme päeva jooksul siin Mubendes teinud.
Kui tegime ettevalmistusi,
uskusime, et Jumal laseb meie linnas toimuval suurüritusel õnnestuda.
Selliselt, et hinged võtaksid vastu Jeesuse Kristuse.
Piiblis ütleb Markuse evangeeliumi 16:15:
"Minge kõike maailma, kuulutage evangeeliumi kogu loodule!"
Oleme viimasel kolmel päeval seda teinud
ja näinud, kuidas Jumala vägi liigub.
Ülistuse kaudu,
Jumala Sõna kuulutamise kaudu ja palve kaudu.
Paljud inimesed on andnud oma elu Jeesusele Kristusele.
Paljud on pääsenud pimeduse jõudude käest.
See suurüritus on olnud enneolematult hea.
Inimesi on tulnud nii Mubendest kui ka ümberkaudsetest paikadest,
et kuulda evangeeliumi.
Oleme Jumalale väga tänulikud.
Hinged on leidnud pääste.
Tahame tänada teid, kes olete meie palvetega ühinenud
ja uskunud, et selline suurüritus läheb sellisel ajal korda.
Aitäh, et olete palvetanud ja meid toetanud.
Palume teil edaspidigi meiega koos jätkata,
et viia evangeeliumi maailma äärteni.
Eks Jeesus ole öelnud,
et te saate väe Pühalt Vaimult, kes tuleb teie üle,
ja te olete minu tunnistajad
Jeruusalemmas, Juudamaal, Samaariamaal ja ilmamaa äärteni.
Nõnda on meiegi igatsus kuulutada evangeeliumi ilmamaa äärteni.
Me usume, et see on rahvaste pääsetee.
Aitäh, et olete meiega palvetanud ja meile toeks olnud.
Kutsun teid jätkuvalt meid õnnistama, et jõuaksime rohkemate inimesteni.
Jumal õnnistagu teid.
"Ma suudan kõik tema läbi, kes teeb mind vägevaks."
Sedasi öeldakse Filipi kirja 4. peatüki 13. salmis.
Kõik. Mitte ainult väike osa.
Jumal tahab anda meile kõik,
sest Ta on väga armuline ja armastav.
Ta tahab, et saaksime Tema kaudu ja Tema nimel kõik,
mida on võimalik saada.
Kõik, mis meie elu paremaks teeb.
Jumal on meie jaoks jäägitult olemas.
Ta tahab südamest, et astuksime samm sammu haaval Talle lähemale.
Kui palume Teda usus...
...puhta ja siira südamega,
siis Ta näeb seda.
Jumal näeb, et me ei proovi esile tõsta iseend ega võtta au endale,
vaid tahame, et kogu au kuuluks Temale.
Jumal siiski teab, et oleme katkised ja puudulikud.
Meil on traumasid, mis ei lase meil paluda.
Need ei lase meil mõista Ta ääretut headust.
Tema headusest oleme aga usu kaudu päästetud.
See on kõikvõimalikest imedest suurim.
Kõik, mis viib edasi - Jumala töö meie elus -
seda võime paluda, ja Jumal annab.
Samas peab meie süda olema Jumala ees alandlik.
Peame suutma tunnistada oma väiksust.
Peame Teda tõsimeeli otsima,
lugema Ta Sõna, milleks on Piibel, ja palvetama.
Siis saab Jumal kõneleda,
ja meie kõrvad on lahti, et Teda kuulda.
Meie silmad on lahti, et näha Teda ja Ta imesid.
Kõik on võimalik. Mina ei ole veel oma elus näinud selliseid imesid,
millest jutustab Piibel.
Aga ma usun, et kui neid Jumala nimel palume, siis need juhtuvad.
Mu enda elus on nii,
et olen näinud ühte suurt imet, mida olen Jumalalt usus palunud.
Olen tahtnud oma ellu muutust.
Et elu poleks enam kurb, valus ja raske.
Jumal on saanud teha suurt tööd, kui olen Temasse uskunud.
Kogen praegu,
et sa võitled millegi väga suurega.
See on mõni patt või sidumine, mis su elu lämmatab.
Praegu on aeg haarata usu väest ning paluda Jumalalt vabanemist.
See ongi see võimas ime, mida Jumal võib praegu teha.
Ta võib teha su vabaks ja anda sulle elurõõmu viimseni tagasi.
Ole õnnistatud. Aamen.
Vaatasid saadet "Evangeelium esmalt".
Rääkisime sellest, et usu läbi on kõik võimalik.
Kõik, ilma ühegi erandita.
Jeesusele pole miski võimatu.
Jumal on vägev ja imeline, kõikvõimas ja kõikjalviibiv.
Meie probleemid pole Talle probleem.
Tal on kõigele lahendus.
Kui tuled täna Ta juurde, siis Ta aitab sind.
Tahame kuulutada evangeeliumi justnimelt selleks,
et inimesed saaksid teada, kes Jeesus on.
Ta saab aidata ükskõik keda ükskõik mis probleemi korral.
Patt on neist põhiline.
Jeesus ei ole tulnud maailma kohut mõistma, vaid seda päästma.
See on sõnum, mida tahame kuulutada.
Praegu on õige aeg, viimne aeg.
Piiblis viitab kõik sellele, et Jeesus tuleb peagi tagasi.
Kuulutame evangeeliumi, kasutame seda aega hästi.
Toeta meie tööd või palveta meie eest.
Teeme misjonitööd üheskoos.
Aitäh, et meid aitad. Tööd on tõesti palju.
Võid uurida lisa meie töö kohta,
ka meie möödunud ja tulevaste tegemiste kohta.
Meie koduleht asub aadressil www.g1international.fi.
Facebookis oleme nimega Gospel First.
Oleme olemas ka Instagramis ja YouTube'is. Heida pilk peale.
Lõpetuseks soovime su eest palvetada.
Kui oled võimatus olukorras, siis Jumalale pole see mitte võimatu.
Olgu tegu mis tahes valu, patu või probleemiga.
Kui sa pole usklik, anna oma elu Jeesusele, kes saab sind aidata.
Aitäh, taevane Isa, et saame Jeesuse Kristuse nimel palvetada.
Ja olla kindlad, et Sul on vägi probleemid lahendada.
Viimane kui üks probleem, mis meil praegu südamesse tõuseb.
Sina saad need lahendada.
Kui sa pole veel usklik, siis palveta:
"Kallis Jeesus, tule mu südamesse. Andesta mu patud. Parandan meelt."
Nii annab Jeesus sulle uue elu.
Jeesus, õnnista praegu igat vaatajat.
Tänan, Issand. Sa tõesti liigud meie elus.
Tahame sind õnnistada. Aamen.
Räägin sulle lühidalt, kui tähtis on evangeeliumi kuulutada.
Selleks tuleb kasutada erinevaid viise.
Meedia on siinjuures väga oluline ja tõhus vahend.
TV7 levitab Jumala Sõna.
See telekanal on kuulutustöö tegemiseks hea abivahend.
Piiblis on öeldud, et Sõna ei tule tühjalt tagasi.
Saame televisiooni kasutada elava Sõna kuulutamiseks.
See ei tule tühjalt tagasi.
Kui soovid toetada TV7 tegevust ja selliseid saateid,
siis leiad ekraani allosast annetustelefoni numbri.
Kõne hind on 12 eurot.
Aita toetada selliseid saateid ja TV7-t.
Tõlge: Karin Reisko